**DĖL ROKIŠKIO RAJONO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS PLANO KOREGAVIMO PRADŽIOS IR PLANAVIMO TIKSLŲ**

2020 m. vasario 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 19 ir 30 punktais, 16 straipsnio 4 dalimi, Lietuvos Respublikos teritorijų planavimo įstatymo 7 straipsnio 5 dalies 1 punktu, 30 straipsnio 2 ir 8 dalimis, 31 straipsnio 4 dalimi, Lietuvos Respublikos geriamojo vandens tiekimo ir nuotekų tvarkymo įstatymo 12 straipsnio 1 ir 4 dalimis, Geriamojo vandens tiekimo ir nuotekų tvarkymo infrastruktūros plėtros planų rengimo taisyklių, patvirtintų Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“ 9 punktu bei atsižvelgdama į Rokiškio rajono savivaldybės administracijos direktoriaus 2020 m. vasario 7 d. įsakymą Nr. AV-118 ,,Dėl pritarimo iniciatyvai koreguoti Rokiškio rajono vandens tiekimo ir nuotekų tvarkymo infrastruktūros plėtros planą“, Rokiškio rajono savivaldybės taryba

n u s p r e n d ž i a:

1. Koreguoti Rokiškio rajono vandens tiekimo ir nuotekų tvarkymo infrastruktūros plėtros planą, patvirtintą Rokiškio rajono savivaldybės tarybos 2011 m. gegužės 20 d. sprendimu Nr. TS-8.124 „Dėl Rokiškio rajono vandens tiekimo ir nuotekų tvarkymo infrastruktūros plėtros plano patvirtinimo“.
2. Nustatyti specialiojo teritorijų planavimo dokumento tikslus:
   1. nustatyti aglomeracijų teritorijas, urbanizuotose ar urbanizuojamos teritorijose esančias geriamojo vandens tiekimo ir nuotekų tvarkymo teritorijų dalis, kuriose susidaro 2000 ir daugiau gyventojų ekvivalento atitinkanti tarša ir kuriose susidarančios nuotekos turi būti surenkamos centralizuotomis nuotekų surinkimų sistemomis bei įrenginiais;
   2. aglomeracijų teritorijose nustatyti viešojo geriamojo vandens tiekimo ir nuotekų tvarkymo infrastruktūros plėtros prioritetines kryptis;
   3. pažymėti esamų požeminio vandens vandenviečių apsaugos zonas iš pateiktų požeminio vandens išteklių aprobavimo ataskaitų;
   4. pažymėti normatyvines esamų nuotekų valymo įrenginių sanitarines apsaugos zonas.
3. Įpareigoti Rokiškio rajono savivaldybės administracijos direktorių organizuoti vietovės lygmens specialiojo teritorijų planavimo dokumento koregavimą.

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS PROJEKTO ,,DĖL ROKIŠKIO RAJONO VANDENS TIEKIMO IR NUOTEKŲ TVARKYMO INFRASTRUKTŪROS PLĖTROS PLANO KOREGAVIMO PRADŽIOS IR PLANAVIMO TIKSLŲ“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Koreguoti Rokiškio rajono vandens tiekimo ir nuotekų tvarkymo infrastruktūros plėtros planą, patvirtintą Rokiškio rajono savivaldybės tarybos 2011 m. gegužės 20 d. sprendimu Nr. TS-8.124 „Dėl Rokiškio rajono vandens tiekimo ir nuotekų tvarkymo infrastruktūros plėtros plano patvirtinimo“, siekiant įgyvendinti Lietuvos Respublikos geriamojo vandens tiekimo ir nuotekų tvarkymo įstatymo Nr. X-764 2, 3, 6, 9, 10, 12, 16, 20, 21, 22, 23, 32, 33, 34, 35, 38 straipsnių ir dešimtojo skirsnio pavadinimo pakeitimo ir įstatymo papildymo 341, 351 straipsniais ir priedu įstatymo 21 straipsnio 3 dalies nuostatą, kad savivaldybės tarybos iki 2021 m. kovo 1 d. pakeičia geriamojo vandens tiekimo ir nuotekų tvarkymo infrastruktūros plėtros planus ir nustato aglomeracijų ribas.

**Šiuo metu esantis teisinis reglamentavimas.**

Lietuvos Respublikos geriamojo vandens tiekimo ir nuotekų tvarkymo įstatymas, Geriamojo vandens tiekimo ir nuotekų tvarkymo infrastruktūros plėtros planų rengimo taisyklės, patvirtintos Lietuvos Respublikos aplinkos ministro 2006 m. gruodžio 29 d. įsakymu Nr. D1-636 „Dėl Geriamojo vandens tiekimo ir nuotekų tvarkymo infrastruktūros plėtros planų rengimo taisyklių patvirtinimo“.

**Sprendimo projekto esmė.**

Specialiojo teritorijų planavimo dokumento tikslai:

1. nustatyti aglomeracijų teritorijas, urbanizuotose ar urbanizuojamos teritorijose esančias geriamojo vandens tiekimo ir nuotekų tvarkymo teritorijų dalis, kuriose susidaro 2000 ir daugiau gyventojų ekvivalento atitinkanti tarša ir kuriose susidarančios nuotekos turi būti surenkamos centralizuotomis nuotekų surinkimų sistemomis bei įrenginiais;
2. aglomeracijų teritorijose nustatyti viešojo geriamojo vandens tiekimo ir nuotekų tvarkymo infrastruktūros plėtros prioritetines kryptis;
3. pažymėti esamų požeminio vandens vandenviečių apsaugos zonas iš pateiktų požeminio vandens išteklių aprobavimo ataskaitų;
4. pažymėti normatyvines esamų nuotekų valymo įrenginių sanitarines apsaugos zonas.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono vandens tiekimo ir nuotekų tvarkymo infrastruktūros plėtros plano koregavimas leis įgyvendinti Lietuvos Respublikos geriamojo vandens tiekimo ir nuotekų tvarkymo įstatymo nuostatas.

**neigiamos** – nenumatoma.

**Finansavimo šaltiniai ir lėšų poreikis**. Specialiojo teritorijų planavimo dokumento iniciatorius yra AB „Rokiškio vandenys“. Dokumento parengimo kaina apie 10 000 Eur.

**Kokia sprendimo nauda Rokiškio rajono gyventojams.**

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Architektūros ir paveldosaugos skyriaus vedėjo pavaduotoja Ingrida Trumpaitė